অনুষ্ঠানে রোয়িংয়ের সোনাজয়ী দলের সদস্য দাত্তু ভি ভোকানল বলে দেন, ‘প্রথম দিকে ব্যর্থ হওয়ার পর দাঁতে দাঁত চেপে সবাই লড়েছিলাম সোনা জিততে। যে দিন সোনা জিতি সে দিন আমার ১০৬ ডিগ্রি জ্বর ছিল।’’ রোয়িংয়ের প্রথম এশিয়াড পদক জেতার রসায়ন কী ছিল, দাত্তুকে সেই প্রশ্ন করেছিলেন দর্শকাসনে বসে থাকা বিলিয়ার্ডসের প্রাক্তন বিশ্ব চ্যাম্পিয়ন মনোজ কোঠারি। তিনি সঙ্গে নিয়ে এসেছিলেন তাঁর ছেলে বিলিয়ার্ডসের এশীয় সেরা সৌরভ কোঠারিকেও। ছিলেন প্রাক্তন টেস্ট ক্রিকেটার অশোক মলহোত্রও।